ചിലര് അസത്യപ്രചരണം നടത്തുന്നു: എംഎല്എ ഇരിട്ടി: റീ ബില്ഡ് കേരള പദ്ധതിയില് ഉള്പ്പെടുത്തി അന്താരാഷ്ട്ര നിലവാരത്തിലേക്ക് ഉയര്ത്തുന്ന എടൂര്കമ്ബനിനിരത്ത്ആനപ്പന്തിഅങ്ങാടിക്കടവ്വാണിയപ്പാറചരള്കച്ചേരിക്കടവ്പാലത്തും കടവ് റോഡിന്റെ നവീകരണവും വീതികൂട്ടല് പ്രവൃത്തിയും സംബന്ധിച്ച് അസത്യപ്രചരണം നടക്കുന്നുണ്ടെന്ന് സണ്ണി ജോസഫ് എംഎല്എ. നിര്മാണ പ്രവൃത്തിയുമായി ബന്ധപ്പെട്ട് ചിലര്ക്ക് ധാരണപിശക് ഉണ്ടായിട്ടുണ്ട്. ചിലര് അറിഞ്ഞുകൊണ്ടും മറ്റുചിലര് അറിയാതെയും അസത്യങ്ങള് പ്രചരിപ്പിക്കാന് ശ്രമിക്കുകയാണെന്നും അദ്ദേഹം പത്രസമ്മേളനത്തില് ആരോപിച്ചു. 24.50 കിലോമീറ്ററാണ് റോഡിന്റെ ആകെ നീളം. റീബില്ഡ് പദ്ധതിയില് സംസ്ഥാനം ഒട്ടാകെ നടപ്പാക്കുന്ന വികസന പ്രവര്ത്തനങ്ങളും മാനദണ്ഡപ്രകാരമാണ് റോഡിനും പണം അനുവദിച്ചിരിക്കുന്നത്. റോഡിന് 256 കോടിയുടെ ഭരണാനുമതിയായിരുന്നു ലഭിച്ചിരുന്നത്. പിന്നീട് എസ്റ്റിമേറ്റ് പുതുക്കി 135 കോടിയാക്കുകയായിരുന്നു. 128.43കോടിക്കാണ് പ്രവൃത്തി ടെന്ഡര് ചെയ്തത്. റോഡിന് സ്ഥലം സ്വമേധയാ വിട്ടുകിട്ടുന്ന പ്രദേശങ്ങളില് ഏഴുമീറ്റര് വീതിയിലും മറ്റിടങ്ങളില് നിലവിലെ വീതിയിലും ടാര് ചെയ്യാനാണ് നിര്ദേശം. അതുകൊണ്ടാണ് കര്മസമിതി ഉണ്ടാക്കി സ്ഥലംവിട്ടുനല്കാന് പ്രദേശ വാസികളോട് ആവശ്യപ്പെടുന്നത്. റോഡില് 102 കള്വര്ട്ടുകളും ഒന്പത് പാലങ്ങളും 39 കിലോമീറ്റര് ഓവുചാലും എട്ടു കിലോമീറ്റര് സംരക്ഷണ ഭിത്തിയും നാലു വലിയ കവലകളുടേയും 44 ചെറുകവലകളുടേയും നവീകരണവും ഉള്പ്പെടും. ഒന്പത് ബസ് കാത്തിരിപ്പു കേന്ദ്രങ്ങളും 59 തെരുവ് വിളക്കും പദ്ധതിയില് ഉണ്ട്. വീതി കുറഞ്ഞതും കാലപ്പഴക്കം ചെന്നതുമായ പാലങ്ങള് പുനര്നിര്മിക്കും. ബാരാപോള് പദ്ധതിയില് നിന്നുള്ള അണ്ടര് ഗ്രൗണ്ട് കേബിള് മാറ്റുന്നതിന് വൈദ്യുതി വകുപ്പ് ചീഫ് എന്ജിനിയറുമായി സംസാരിച്ചിട്ടുണ്ടെന്നും സണ്ണി ജോസഫ് എംഎല് എ പറഞ്ഞു. പ്രതിഫലമില്ലാതെ സ്ഥലം ലഭ്യമാക്കുന്ന ആളുകളുടെ പൊളിച്ചുനീക്കേണ്ടിവരുന്ന മതിലുകളും ഗേറ്റുകളും മറ്റ് നിര്മിതികളും പുനര് നിര്മ്മിച്ചു നല്കുമെന്ന് കെഎസ്ടിപി ചീഫ് എന്ജിനിയര് ഉറപ്പു നല്കിയിട്ടുണ്ട്. റീബില്ഡ് കേരളയില് നടക്കുന്ന നിര്മാണ പ്രവര്ത്തികള്ക്ക് ഭൂമി പ്രതിഫലം നല്കി ഏറ്റെടുക്കുന്നതിന് വ്യവസ്ഥയില്ലെന്നും മറ്റു കാര്യങ്ങള് അനുഭാവ പൂര്വം പരിഗണിക്കാമെന്നും മന്ത്രിയും ചീഫ് എന്ജിനിയറും ഉറപ്പു നല്കിയതായും എംഎല്എ അറിയിച്ചു. പഞ്ചായത്ത് പ്രസിഡന്റ് കുര്യാച്ചന് പൈമ്ബള്ളിക്കുന്നേല്, വൈസ് പ്രസിഡന്റ് ലിസി തോമസ്, വാര്ഡ് അംഗം ബിജോയ് പ്ലാത്തോട്ടം, സിപിഎം ഇരിട്ടി ഏരിയാ കമ്മിറ്റി അംഗം കെ.ജെ സജീവന് എന്നിവരും പത്രസമ്മേളനത്തില് പങ്കെടുത്തു.